Here is a page extracted from Wikipedia that may contain CSS, HTML, and a lot of unformatted text.

Title: ستيفن كولبير
Content: ستيڤن كولبير او ستيڤن كولبيرت () مواليد 13 مايو 1964 فى واشنطن ، مقدم برنامج سياسى ساخر ، كتاب و ممثل امريكانى ، كان شغال فى برنامج "ذا دايلى شو" ( The Daily Show) من سنة 1997 على ايد ما چون ستيوارت يبتدى يقدمه فى 1999 ،

سياسه 
كولبير قال اكتر من مرة انه مكنش بيهتم بالسياسه خالص بس من بعد ما اشتغل مع چون ستيوارت بقى بيهتم بالسياسة جامد و انه اثر فيه و على شغله و اتعلم منه.

كولبير ريبورت 
فى سنة 2005 ستيڤن كولبير ساب ذا دايلى شو ذا دايلى شو" ( The Daily Show) عشان يقدم برنامجه كولبير ريبورت (The Colbert Report) على نفس القناة كوميدى سنترال ، البرنامج كان من فكرته هو و چون ستيوارت ، اللى شجعه على ان يكون له البرنامج بتاعه، بالرغم ان فكرة كولبير ريبورت برضه بيسخر و بينتقد الأوضاع السياسيه و الاجتماعيه بس باسلوب مختلف ، فى البرنامج ستيڤن كولبير بيتقمص شخصية واحد من اليمين المتطرف فى امريكا و بيتفاعل مع الاحداث و الاخبار بالشخصية دى و بيستخدم كوميديا التهكمية و كوميديا مغالطة المنطق لنقد و السخرية من الاحداث السياسيه و الكلام اللى الشخصية اللى بيلعبها فى البرنامج بتقوله.

جوايز 
فى سنة 2000 ستيڤن كولبير كسب 3 جوايز ايمى بالمشاركة مع بقيه الكتاب لبرنامج ذا دايلى شو ( The Daily Show) و كسبها تانى لسنة 2005 و 2006.،

بسبب برنامجه كولبير ريبورت اترشح ياخد تلات جوايز ايمى فى سنة 2006 و اربعه سنة 2007 و اتعزم فى البيت الابيض فى عهد جورج بوش ، اكتر واحد كان بيسخر منه و من سياسيته، عشان يقدم عرض هناك و مجلة التايم سميته كواحد من 100 شخصية مؤثرة فى العالم سنة 2006 و 2012 و فى 2006 مجلة نيو يورك ضمته هو و چون ستيوارت فى اهم الشخصيات المؤثرة فى الاعلام فى امريكا.

مصادر 

مواليد 1964
اعلاميين امريكان
ممثلين امريكان
شخصيات الحزب الديمقراطى الامريكى
كوميديانيين امريكان
نسويات
متعلمين فى جامعة نورثويسترن
مواليد فى واشينطون
منتجين تيليڤزيون